Pécsi Tudományegyetem
Pollack Mihály Műszaki Kar	
Villamosmérnöki Szak

A tantárgy címe	Nyilvántartási kódja	
AUTOMATIZÁLT VILLAMOS HAJTÁSOK	VHNA114	
Ellenőrzés típusa	Félév
	 Előfeltétel	
	ősz	tavasz		
vizsga		X (6.)	VHNA026	
Tantárgy felelős tanszék	Felelős oktató	
Villamos Hálózatok Tanszék	Dr. Tarnik István	
A tantárgy heti tanóra száma	Kredit	
Előadás
2	Gyakorlat
0	Labor
1	
3	
A tárgy oktatásának célja	
A tantárgy célja a mérnöki gyakorlatban előforduló villamos hajtások ezen belül is kiemelt fontossággal a félvezetős hajtások elméleti és gyakorlati kérdéseinek ismertetése. 
	
A foglalkozáson való részvétel követelményei és a távolmaradás pótlása	
A foglalkozásokon való részvétel követelményeit a TVSZ. 126. §. szabályozza. Amennyiben a hallgató a többiek tanulmányi munkáját zavarja, az oktató felhívhatja őt a helység elhagyására. Az ilyen távollét igazolatlannak minősül. 
Távolmaradás pótlására általában nincs lehetősé; félévközi ellenőrzés tekintetében a TVSZ. 40.§. (3) bek. c) pontja az irányadó.	
Igazolás módja	
•	Gyakorlatokról, illetve vizsgáról történő hiányzás esetén az alábbi körülmények hitelt érdemlő fennállásának igazolása fogadható el:
•	az állami egészségügyi szolgálat illetékes (szak)orvosa, amennyiben nyilvántartási számát is   tartalmazó bélyegzője szerepel, és amelyből kitűnik, hogy a távollét átmeneti vagy maradandó – keresőképtelenséget okozó – egészségkárosodást vagy annak megállapítását célzó orvosi beavatkozás, jogszabály által előírt kötelező szűrővizsgálat, illetve diagnosztikus vagy terápiás célú szerv- és / vagy szövetkivétel idézte elő, ide nem értve a férfiak estében a fertilizációs célú szerv-, szövetkivételt.
•	nyomózó hatóság vagy az igazságszolgáltatás szervei által kiállított igazolás, tanúkénti, sértetti, illetőleg szakértőkénti maghallgatása estén; szabálysértési eljárásban a védői szerep ellátása is igazolt távollétnek minősül
•	OVSZ által kiadott igazolás (átmeneti alkalmatlanság esetén félévenként, végleges alkalmatlanság esetén a tanulmányok folytatása során összesen egy ízben!)
•	Előadásokról történő hiányzás estén a távolmaradás igazolását a fentieken túlmenően a hallgató – írásban – maga is elvégezheti.
Az igazoltást legkésőbb az okának megszűntét közvetlenül követő foglalkozáson, ennek hiányában a TVSZ. 50.§ (2) bek. szerinti határidőig kell benyújtani azzal, hogy ennek meg kell benyújtani azzal, hogy ennek meg kell előznie a hallgató által kiválasztott első vizsgaidőpontot. A határidő elmulasztása jogvesztő!	

Félévközi ellenőrzések:	
Témaköre:	Időpontja:	Pótlása és javítása:	
1. elméleti / gyakorlati ZH	II. téma után	Félév végén pótolható	
2. elméleti / gyakorlati ZH	III. téma után	Félév végén pótolható	

Egyéni munkával megoldható feladatok	
Típusa:
A hallgatók felkészültségükről számot adnak: 
-	Minden mérési gyakorlaton, a mérési feladatból és a hozzácsatlakozó elméleti ismertekből álló, rövid időtartamú ellenőrző dolgozatok megírásával.
-	Tartalmi és formai szempontokból megfelelő jegyzőkönyvek elkészítésével, a mérést követő gyakorlaton való beadásával.
-	Az un. “krétás” gyakorlatokon alkalomszerűen – számolási, szerkesztési ill. elméleti témájú – ellenőrző dolgozatok megírásával.  
-	Órarenden kívüli időpontban, témakörönként megírt témazáró dolgozatokkal. 

	Kritériuma:
	
Kritériumkövetelmények és teljesítésük határideje	
Az aláírás és félévközi jegy feltétele:
A foglalkozásokon való részvétel feltételeinek és a félévközi ellenőrzéseken elérhető összpontszám súlyozott átlagának minimálisan 2,00 pontszámú teljesítése.
	
Az érdemjegy kialakításának módja vizsgakövetelmények	
-	A félévközi ellenőrzések és a vizsgán mutatott teljesítmény 50% - 50% arányú figyelembevételével történik.
-	A vizsgán mutatott minimális teljesítménynek önmagában is meg kell felelnie az 50%-os szintnek. 
A végzett munka értékelése:  
-	Minden ellenőrzési formában: 0-5 ponttal értékelünk,
DE: érvényes jegyzőkönyv, mérési gyakorlat ellenőrző dolgozata, témazáró dolgozat minimális pontszáma: 2 p.
-      Az egyes ellenőrzési formák súlyozása:
•	jegyzőkönyvek: 		1 x
•	ellenőrző dolgozatok: 	2 x
•	témazáró dolgozatok: 	4 x.
-	A tanulmányi munka minőségét súlyozott átlaggal számoljuk (maximális értéke 5,0 pont):
 jegyzőkönyvek psz.  +     (ellenőrző dolg. psz. x 2)   +    (témazáró dolg. psz. x 4)
jegyzőkönyvek száma + ellenőrző dolgozat száma x 2  + témazáró dolgozat száma x 4
	50%	elégséges	
	62,5%	közepes	
	75%	jó	
	87,5%	jeles	

Pótlási lehetőség	
-	Előadás és “krétás” gyakorlat nem pótolható, mérési gyakorlat pótlása kötelező.
-	A hiányzás ill. sikertelen mérési gyakorlat miatt elmaradt mérések pótlása - a hirdetőtáblán kitűzött - órarenden kívüli időpontokban történhet.
-	Sikertelen vagy meg nem írt témazáró dolgozatok pótlására a szorgalmi időszak végén biztosítunk alkalmat.
-	A pótlás igazolatlan hiányzás ill. sikertelen mérési gyakorlat esetén különeljárási díj befizetésével történik. 
-	A mérések a vizsgaidőszakban nem pótolhatók.
-	A TVSZ alapján a hallgató a vizsgaidőszak második hetének végéig egy alkalommal a sikertelen témazáró dolgozatait pótolhatja, amennyiben az aláírás egyéb feltételeit a szorgalmi időszakban teljesítette.
-	A mérési jegyzőkönyvet javítani ill. pótolni kell, ha pontszáma nem éri el a 2 pontot. 
Jegyzőkönyvet késedelmesen beadni ill. pótolni csak különeljárási díj befizetésével lehet. 
Vizsgaidőszakban jegyzőkönyvet leadni nem lehet.
	
Felhasználható jegyzet, segédlet, szakirodalom	
Dr. Tarnik István: Automatizált villamos hajtások, 2007 – elektronikus formában
www.vili.pmmf.hu/jegyzet
Farkas András – Demeter Jenő – Dr. Nagy Lóránt: Villamos gépek, KKMF
Halász Sándor: Villamos hajtások, Egyetemi Könyvkiadó 1993
Pálfi Zoltán: Villamos hajtások, KKMF
Pálfi Zoltán: Villamos hajtások, Műszaki Könyvkiadó 1997.
Halász – Hunyár – Schmidt: Automatizált Villamos hajtások II., Műegyetem Kiadó 1998.
Hunyár – Kovács – Németh  - Schmidt – Veszprémi	Energiatakarékos és hálózatbarát villamos hajtások
Műegyetem Kiadó 1997.
	
Felhasználható fontosabb segédeszközök	
Projektor, szimulációs programok
	
A tantárgy tananyagának leírása	
AUTOMATIZÁLT VILLAMOS HAJTÁSOK – előadás:
I. VILLAMOS HAJTÁSOK ÁLTALÁNOS FELÉPÍTÉSE

II. EGYENÁRAMÚ HAJTÁSOK
Külső gerjesztésű egyenáramú motor statikus vizsgálata
Kapcsolási vázlat; egyenletek; jelleggörbék.
Külső gerjesztésű egyenáramú motor dinamikus vizsgálata
Egyenletek időtartományban és Laplace operátoros tartományban; hatásvázlat; átviteli függvény; átmeneti függvény elemzése, ábrázolása.
Egyenáramú teljesítményegységek
Ward-Leonard hajtás vizsgálata állandósult és átmeneti üzemállapotban; indítási jellemzők. Áramirányítóról táplált hajtások elméleti alapjai; 3F1U3Ü kapcsolás R; L; R-L-Ub terheléssel; váltóirányító üzem; 3F2U6Ü kapcsolás, hídkapcsolások.
Áramirányítóról  táplált egyenáramú hajtások üzemmódjai
Egynegyedes hajtás, kétnegyedes hajtás jellemzői. Négynegyedes hajtás jellemzői. Négynegyedes hajtások megvalósítása armatúraköri átkapcsolással; gerjesztő köri átkapcsolással.
Négynegyedes hajtás megvalósítása az áramirányítók keresztkapcsolásával, ill. ellenpárhuzamos kapcsolásával. Köráramos, köráram mentes vezérlések.
Szabályozási megoldások és lehetőségek
Kapocsfeszültség szabályozott hajtás vázlata, működése. Előnyök, hátrányok. 
Kapocsfeszültség szabályozott hajtás I*R  kompenzációval. Az I*R kompenzáció hatása.
Fordulatszám szabályozott hajtás vázlata; működése, indítási problémák.
Fordulatszám szabályozott hajtás áramkorlátozással.
Fordulatszám szabályozott hajtás alárendelt áramszabályozással.
Szabályozási körök megvalósítási lehetőségei
Szabályozók beállítási lehetőségei: szabályozott szakasz átmeneti függvénye alapján;  szabályozási kör belengetése alapján.

 III. VÁLTAKOZÓÁRAMÚ HAJTÁSOK
Aszinkron motorok statikus vizsgálata, fordulatszám változtatási lehetőségek. 
Aszinkrongép vizsgálata változó primer tápfrekvencia esetén.
Frekvenciaváltók alkalmazásának előnyei, hátrányai.
Frekvenciaváltós hajtások csoportosítása.
Hálózati természetes kommutációjú közvetlen frekvenciaváltók. Kapcsolások, működés.
Közbenső egyenáramú közös frekvenciaátalakító
Blokkvázlat; egyes egységek feladata;
Az egyenirányító;
A közbenső kör felépítése, szerepe, fajtái; 
Az inverter felépítése, feladatai; áram-, feszültség inverter.
Feszültséginverteres aszinkrongépes hajtások; egyszerű inverteres táplálás (PAM) elve, jellemzői;
ISZM inverteres táplálás (PWM) elve, jellemzői. VVC vezérlési elv.
Tirisztoros és GTO-s áraminverteres hajtások kapcsolásai, működése. 
Vezérlőkör felépítése, feladata.
Frekvenciaváltós hajtások üzemi viszonyai
Indítási kompenzáció, indítási feszültség; frekvenciaváltóról táplált motor nyomaték karakterisztikája; 
cos φ-je; hatásfoka; fékezési megadások.
Frekvenciaváltók opcionális egységei és opciói
Rádiófrekvenciás zavarszűrő (RFI-filter);
         Csúcsfeszültség csökkentő szűrő (clamp-szűrő).

AUTOMATIZÁLT VILLAMOS HAJTÁSOK – gyakorlat:

1.	Előadás a gyakorlatok terhére, balesetvédelmi oktatás.
2.	Előadás a gyakorlatok terhére.
3.	Egyenáramú hajtásokkal kapcsolatos számítások.
4.	Mérési tájékoztató: egyenáramú hajtások vizsgálata.
5.	Ward-Leonard hajtás vizsgálata (mérés).
6.	Szabályozott Ward-Leonard hajtás vizsgálata (mérés).
7.	Áramirányítós hajtásokkal kapcsolatos számítások.
8.	Áramirányítós hajtásokkal kapcsolatos számítások.
9.	Aszinkronmotoros hajtásokkal kapcsolatos számítások.
10.	Mérési tájékoztató: aszinkronmotoros hajtások vizsgálata.
11.	Frekvenciaváltóról táplált aszinkronmotor vizsgálata (mérés).